Anturiaethau Tintin

Cyfres o stribedi comig yw Anturiaethau Tintin (Ffrangeg: Les Aventures de Tintin), a grewyd gan y darlunydd Belgaidd Hergé, neu Georges Remi i roi iddo'i enw cywir (1907–1983). Ymddangosodd y rhifyn cyntaf mewn Ffrangeg yn atodiad plant papur newydd Belgaidd Le Vingtième Siècle ar 10 Ionawr 1929. Roedd wedi ei osod mewn byd a ymchwilwyd yn fanwl, yn adlewyrchiad cywir o'n byd ni, ac mae'r gyfres wedi parhau i fod yn ffefryn ymhlith darllenwyr am 80 mlynedd.

Arwr y gyfres yw Tintin, gohebydd Belgaidd ifanc. Yn y cyfieithiadau Cymraeg diweddar, mae'n cael ei gynorthwyo o'r cychwyn gan ei gi ffyddlon, Milyn (Milou yn Ffrangeg). Mae ychwanegiadau poblogaidd i'r cymeriadau yn ddiweddarach yn cynnwys Capten Hadog, capten sarrug, bras a choeglyd, a'r Athro Ephraim R. Efflwfia (Professeur Tournesol), sy'n glyfar ond yn drwm ei glyw, a chymeriadau eraill lliwgar megis y ddau dditectif analluog Parry-Williams a Williams-Parry (Dupond et Dupont).

Cyfieithwyd 5 o'r cyfrolau i'r Gymraeg rhwng 1978 a 1982 gan Roger Boore a'u cyhoeddi gan Wasg y Dref Wen; Teyrnwialen Ottokar, Y Cranc â'r Crafangau Aur, Cyfrinach yr Uncorn, Trysor Rackham Goch a Tintin a'r Dyn Eira Dychrynllyd oedd y rhain. Cyfieithwyd rhagor o'r cyfrolau ers 2008 gan Dafydd Jones, gyda'r mwyafrif bellach ar gael yn Gymraeg, wedi'u cyhoeddi gan Dalen. Mae yna wahaniaethau arddull sylweddol rhwng y ddau grŵp o gyfieithiadau, gyda chyfieithiadau Boore mewn Ieithwedd safonol Cymraeg Byw ar y cyfan, tra bod cyfieithiadau Jones yn llawer mwy tafodieithol, gyda Chapten Hadog yn siarad mewn Cymraeg Sir Gaerfyrddin a'r ddau ditectif yn nhafodiaith gogleddol. Ag eithrio Tintin ei hun, Capten Hadog, a rhai cymeriadau llai, mae enwau'r cymeriadau yn wahanol yng nghyfieithiadau'r ddau; er enghraifft, y ddau ditectif yng nghyfieithiadau Boore yw Jones a Johnes, ond Williams-Parry a Parry-Williams yng nghyfieithiadau Dafydd Jones.

Llyfrau
 Rhif Teitl gwreiddiol Ysgrifennwyd Cyfrol du a gwyn Cyfrolau lliw Teitl Cymraeg Dyddiad cyhoeddi yn Gymraeg Cyfieithydd 1 Tintin au pays des Soviets  1929–1930  1930         2 Tintin au Congo  1930–1931  1931  1946       3 Tintin en Amérique  1931–1932  1932  1945 Tintin yn America 2022  4 Les Cigares du pharaon  1932–1934  1934  1955 Mwg Drwg y Pharo 2008  5 Le Lotus bleu  1934–1935  1936  1946 Alaw'r Dŵr 2016   6 L'Oreille cassée  1935–1937  1937  1943 Y Glust Glec 2013  7 L'Île Noire  1937–1938  1938  1943, 1966 Yr Ynys Ddu 2009  8 Le Sceptre d'Ottokar 1938–1939 1939 1947 Teyrnwialen Ottokar 1980  Braint y Brenin Ottokar 2019  9 Le Crabe aux pinces d'or 1940–1941 1941 1943 Y Cranc â'r Crafangau Aur 1978  Y Cranc â'r Crafangau Aur 2015  10 L'Étoile mystérieuse  1941–1942    1942 Y Seren Wib 2011  11 Le Secret de la Licorne 1942–1943 rowspan="2"  1943 Cyfrinach yr Uncorn 1978  Dirgelwch yr Uncorn 2020  12 Le Trésor de Rackham le Rouge 1943 rowspan="2"  1944 Trysor Rackham Goch 1978  Trysor Rhaca Goch 2020  13 Les Sept Boules de cristal  1943–1946    1948 Rhith Saith Rhyfeddod 2017  14 Le Temple du Soleil  1946–1948    1949 Teml yr Haul 2018  15 Tintin au pays de l'or noir  1948–1950    1950, 1971 Anialwch yr Aur Du 2009  16 Objectif Lune  1950–1952    1953 Llwybr i'r Lleuad 2010  17 On a marché sur la Lune  1952–1953    1954 Ar Leuad Lawr 2010  18 L'Affaire Tournesol  1954–1956    1956 Cawl Erfyn Efflwfia 2011  19 Coke en stock  1956–1958    1958 Y Bad Rachub 2014  20 Tintin au Tibet 1958–1959 rowspan="2"  1960 Tintin a'r Dyn Eira Dychrynllyd 1982  Tintin ar grib Tibet 2017  21 Les Bijoux de la Castafiore  1961–1962    1963 Perdlysau Castafiore 2016  22 Vol 714 pour Sydney  1966–1967    1968 Awyren 714 i Sydney 2008  23 Tintin et les Picaros  1975–1976    1976 Tintin a Chwyldro'r Pícaros 2021  24 Tintin et l'Alph-Art (anorffenedig)  1978–1983    1986, 2004       

 Ffilmiau 


Categori:Cymeriadau cartŵn
Categori:Cymeriadau ffuglen
Categori:Comics